་བ་སཱ་དྷ་ཀྵ་ར་བི་ཧ་ར་ཏིསྨ། །
༄༅། །བཀའ་བརྒྱད་དྲག་པོ་རང་བྱུང་རང་ཤར་གྱི་རྩ་བ་སྒྲུབ་ཆེན་དང་སྡོང་པོ་དྲིལ་སྒྲུབ་གཉིས་གསལ་བར་བྱེད་པའི་བསྙེན་སྒྲུབ་ཀྱི་ཡི་གེ་
རྒྱུད་དོན་རབ་གསལ་ཞེས་བྱ་བ་བཞུགས་སོ། །

༄༅། །གུ་རུ་པདྨ་སིདྡྷི་ཧཱུྃ། གདོད་ནས་ཡོངས་དག་རྟོག་པ་ཀུན་བྲལ་ཆོས་སྐུ་གདོད་མའི་མགོན་པོ་ཀུན་ཏུ་བཟང་། །རང་མདངས་འགག་མེད་བདེ་ཆེན་
ལོངས་སྤྱོད་རྫོགས་སྐུ་ཞི་ཁྲོ་རབ་འབྱམས་དཀྱིལ་འཁོར་ལྷ། །དངོས་གཅིག་དུ་མའི་གར་གྱིས་འགྲོ་འདྲེན་བརྒྱུད་གསུམ་རིག་འཛིན་བླ་མ་སྤྲུལ་པའི་སྐུ། །ཀུན་གྱི་ངོ་བོ་
དཀྱིལ་འཁོར་རྒྱ་མཚོའི་ཁྱབ་བདག་པདྨ་ཐོད་ཕྲེང་རྩལ་དེར་འདུད། །གང་དང་དབྱེར་མེད་ཐུགས་སྤྲུལ་སྣ་ནམ་པ། །བསམ་བཞིན་སྤྲུལ་པས་གཏེར་འབྱིན་རྒོད་ལྡེམ་ཅན། །
ཉེར་ལྔའི་སྤྲུལ་པ་གཙོ་བོ་ལེགས་ལྡན་ཞབས། །ཟླ་བྲལ་རིག་འཛིན་རྣམ་གསུམ་ཕྱག་གི་གནས། །བྱང་བདག་རིག་འཛིན་ཡབ་སྲས་ཡོལ་མོ་པའི། །བར་བྱོན་མ་ཉམས་

༄༅། །དབང་བརྒྱུད་མན་ངག་གི །བཀའ་དྲིན་སྩོལ་མཛད་ཁྱབ་བདག་ཧེ་རུ་ཀ །སྒམ་སྨྱོན་ཕྱག་རྡོར་ནོར་བུར་གུས་པས་འདུད། །ལྷ་བྲག་ཐུགས་གཏེར་
དྲག་པོ་རང་ཤར་གྱི། །རྩ་བ་སྒྲུབ་ཆེན་སྡོང་པོ་དྲིལ་སྒྲུབ་དང་། །འབྲས་བུ་ཧཱུྃ་སྒྲུབ་གསུམ་ལས་དང་པོ་གཉིས། །གསལ་བྱེད་བསྙེན་སྒྲུབ་ཡི་གེ་འདིར་བཤད་བྱ། །དེ་ལ་
འདིར་བཀའ་བརྒྱད་རང་བྱུང་རང་ཤར་དྲིལ་སྒྲུབ་ཁོ་ནའི་བསྙེན་ཡིག་བསྡུས་པ་ཞིག་སྔ་མོ་ནས་བྲིས་ཟིན་ཀྱང་། བསྡུས་པ་དང་ཆོ་ག་ཁ་མ་ཚང་བ་སོགས་ནོར་འཁྲུལ་གྱི་སྐྱོན་
འགའ་ཞིག་འདུག་པ་དག་པར་བྱ་བའི་ཆེད་དུ་འདིར་རྩ་བ་སྒྲུབ་ཆེན་དང་སྡོང་པོ་དྲིལ་སྒྲུབ་གཉིས་གསལ་བར་བྱེད་པའི་བསྙེན་སྒྲུབ་ཀྱི་ཡི་གེ་རྒྱུད་དོན་རབ་གསལ་ཞེས་བྱ་བ་

འཆད་པ་ལ་གཉིས་ཏེ། རྩ་བ་སྒྲུབ་ཆེན་ལྟར་བཤད་པ་དང་། སྡོང་པོ་དྲིལ་སྒྲུབ་ལྟར་བཤད་པའོ། །དང་པོ་ལ་གསུམ་སྟེ། རྒྱུད་ལས། ཕུན་སུམ་ཚོགས་པའི་སྔོན་འགྲོ་བྱ༔ དངོས་གཞི་བསྙེན་སྒྲུབ་ལས་ལ་
བརྩོན༔ རྗེས་སུ་མཐའ་རྒྱས་ཆོ་ག་བྱ༔ ཞེས་གསུངས་པའི་ཕྱིར་རྒྱུད་དང་སྒྲུབ་གཞུང་ཆེན་མོའི་རྗེས་སུ་འབྲངས་ཏེ་སྦྱོར་དངོས་རྗེས་གསུམ་གྱི་སྤྱི་དོན་དང་པོ་སྦྱོར་བ་ལ་ཡང་དོན་བཅུ་ལས་དང་པོ་རྡོ་རྗེ་སློབ་
དཔོན་གྱི་མཚན་ཉིད། གཉིས་པ་སློབ་བུའི་སྣོད་བརྟག་པ། གསུམ་པ་སྒྲུབ་གནས་བཙལ་བ། བཞི་པ་འཁོར་གྱི་མཚན་ཉིད། ལྔ་པ་ཡོ་བྱད་བསག་པ་རྣམས་སྒྲུབ་གཞུང་ལྟར་ལ། དྲུག་པ་སྒྲུབ་པའི་དུས་ཚོད་
བསྟན་པའི་སྐབས་ངེས་པར་གལ་ཆེ་བས། དབྱར་དགུན་སྟོན་དཔྱིད་ར་བ་བཞི༔ ཟླ་བ་བཟང་བས་འཇུག་པར་བྱ༔ ཉི་མ་ཕུར་པ་པ་ཝ་སངས༔ མིག་དམར་དར་བ་དུས་ཚོད་བཟང་༔ ནབ་སོ་རྒྱལ་དང་བྱ་སྤོ་
མགོ༔ སྐར་མ་བཟང་བས་འཇུག་པར་བྱ༔ གླང་དང་སྟག་དང་རྟ་དང་བྱ༔ ཉི་མ་བཟང་བས་འཇུག་པར་བྱ༔ ཞེས་གསུངས་པ་རྣམས་དང་གང་འགྲིག་ངེས་པར་བྱ་དགོས། བདུན་པ་ས་ཆོག་ནི་སྔར་ས་ཆོག་མ་
བྱས་པ་དང་། འོག་ཐོག་མེད་སར་གཙོ་བོར་དཀྱིལ་འཁོར་གཅིག་པའི་དབང་གིས་གསུངས་ཤིང་། གཞན་དུ་ཁང་ཐོག་དང་། ཕྱུགས་ལྷས་དང་། མཆོད་རྟེན་གྱི་དྲུང་དང་། ཆུ་འགྲམ་གདོན་མེད་སར་ས་བླང་མི་

༄༅། །དགོས་པར་གསུངས་ཀྱང་ཕྱག་ལེན་མི་ནུབ་པ་དང་། བཀྲ་ཤིས་པའི་ཕྱིར་ས་ཆོག་མཛད་སྲོལ་ཡོད་ལ། དཀྱིལ་འཁོར་བརྩིག་ན་སའི་རོ་ལྔ་སེལ་དགོས་པར་གསུངས་ཀྱང་ལག་ལེན་དུས་
མི་དགོས། ཆོ་ག་དངོས་ལ་གཉིས་ཏེ། སྣང་བ་དང་མི་སྣང་བ་ལ་བླང་བའོ། །དང་པོ་དོར་ལ། གཉིས་པ་ནི། གང་དུ་དཀྱིལ་འཁོར་གྱི་སར་ས་ལྷའི་ཚོམ་བུའམ་མེད་ཀྱང་རུང་སྟེ་ས་ལྷའི་མཆོད་གཏོར་དཀར་
གཏོར་དམར་གཏོར་སོགས་ཕྱག་ལེན་ལྟར་བཤམ། རང་ཉིད་སྟན་ལ་འཁོད་དེ་སྐྱབས་སེམས་སྔོན་དུ་འགྲོ་བས་དྲིལ་སྒྲུབ་ཀྱི་བདག་བསྐྱེད་དང་བཟླས་པ་ཅུང་ཟད་བྱ། མཆོད་གཏོར་རྣམས་བྱིན་གྱིས་བརླབ་པ་ནི།
ཨ་མྲྀ་ཏས་བསངས། སྭཱ་བྷ་ཝས་སྦྱངས། སྟོང་པའི་ངང་ལས་གཏོར་མ་མཆོད་རྫས་རྣམས་རིན་པོ་ཆེའི་སྣོད་དུ་བདུད་རྩིའི་རང་བཞིན་འདོད་པའི་ཡོན་ཏན་ལྔ་དང་ལྡན་པར་གྱུར། ཨོཾ་ཨཱཿཧཱུྃ། ལན་གསུམ་གྱིས་
བྱིན་གྱིས་བརླབ། རང་ཉིད་ཆེ་མཆོག་ཧེ་རུ་ཀར་གསལ་བའི་ལག་པ་ས་ལ་གདབ་པའི་རྐྱེན་གྱིས་ས་གཞིའི་དབུས་ནས་སའི་ལྷ་མོ་བསྟན་མ་ས་བདག་ཀླུ་གཉན་གྱི་འཁོར་དང་བཅས་ཏེ་བྱོན་པར་གྱུར། ཨོཾ་པྲི་ཐི་ཝི་
དེ་ཝི་ས་པཱ་རི་ཝ་ར་བཛྲ་ས་མཱ་ཛཿ ཛཿཧཱུྃ་བཾ་ཧོ༔ ཨོཾ་ཧཱུྃ་ཏྲཱྃ་ཧྲཱི་ཨཱཿ ཨོཾ་པྲི་ཐི་ཝི་དེ་ཝི་ས་པ་རི་ཝཱ་ར་ཨི་དམ་བ་ལིང་ཏ་ཁ་ཁ་ཁཱ་ཧི་ཁཱ་ཧི༔ བདུན་ནམ་གསུམ་གྱིས་བསྔོ། མཚན་སྔགས་ལ་ཨརྒྷཾ་སོགས་བཏགས་

པས་མཆོད། ཧཱུྃ༔ ཇི་ལྟར་སྔོན་ཚེ་དཔང་མཛད་ལྟར༔ བདག་ནི་བྱང་ཆུབ་ངེས་པར་སྒྲུབ༔ མཆོད་འབུལ་དཔང་མཛོད་ས་འདི་ཞུ༔ བཅུ་གཉིས་ལོ་ཡི་རྟ་ལ་ཞོན༔ ཀོ་ལོང་སྡོམ་པའི་ལྷ་དགུ་སོགས༔
འབྱུང་པོའི་ཚོགས་རྣམས་མ་ལུས་ཀུན༔ ས་གླུད་མཆོད་གཏོར་འདི་བཞེས་ལ༔ ས་ཕྱོགས་འདི་དག་བདག་ལ་ཞུ༔ འབྱུང་པོ་ས་ཡི་བདག་པོ་རྣམས༔ གནས་རྟེན་གཞན་དུ་ཁྱོད་སོང་ལ༔ ས་འདི་བཀྲ་ཤིས་
མཛད་དུ་གསོལ༔ སརྦ་བྷུ་ཏ་པཱུ་ཙ་ཁཱ་ཧི༔ ཤཱིནྟཾ་ཀུ་རུ་ཡེ་སྭཱཧཱ༔ ཆོས་རྣམས་ཐམས་ཅད་རྒྱུ་ལས་འབྱུང་༔ ཞེས་སོགས་ཀྱི་ཆོས་བཤད། ཧོཿ ས་ཡི་ལྷ་མོ་འཁོར་བཅས་རྣམས༔ སྔོན་ཚེ་དཔལ་ཆེན་སྤྱན་སྔ་
རུ༔ ཇི་ལྟར་ཁས་བླང་དམ་བཅས་བཞིན༔ བདག་ཅག་བྱང་ཆུབ་སྒྲུབ་པའི་གྲོགས༔ ལྷ་མོ་ཁྱོད་ཀྱིས་མཛད་དུ་གསོལ༔ ལྷ་མོ་འཁོར་བཅས་ཀྱིས་གནང་བ་སྦྱིན་ནས་ས་ལ་ཐིམ་པར་གྱུར། དཀར་གཏོར་ཕུལ།
ས་ལྷའི་མཆོད་གཏོར་བསྡུ། ས་གཟུང་གི་དོད་དུ་དམར་གཏོར་སཾ་བྷ་ར་བདུན་གྱིས་བསྔོ་ཞིང་བདེན་བརྗོད་སྔོན་འགྲོའི་དཀྱུས་བཞིན་དང་། ཡང་དག་དོན་ལ་མི་མོས་པ༔ ཞེས་སོགས་ཀྱི་མཐར་དམར་གཏོར་
བཏང་ཞིང་དྲག་སྔགས་སོ་ལྔ་བཟླས་པའི་ཡུངས་ཐུན་གྱིས་བྲབ་ཅིང་སུཾ་བྷ་བརྗོད། གུ་གུལ་གྱིས་བདུག་གོ །སྐབས་འདིར་སྒྲུབ་གཞུང་གི་ཟུར་འདེབས་ལས་གསུངས་པ་ལྟར། རང་དཔལ་ཆེན་པོའི་ཐུགས་ཀ་

༄༅། །ནས་ཁྲོ་བོ་སྤྲོས་ཏེ་ས་གཞི་བཀང་ལ། གདབ་ཕུར་ལག་ཏུ་བླངས་ཏེ་སྒྲིལ་བས་དེ་ལས་ཁྲོ་ཚོགས་འདུས་ཤིང་ཐིམ་པར་བསམ་ལ་དཀྱིལ་འཁོར་དབུས་སུ་ཕུར་པ་འདེབས་ཤིང་། ཨོཾ་གྷ་གྷ་
གྷ་ཏ་ཡ་གྷ་ཏ་ཡ་སརྦ་དུཥྚན་བཛྲ་དྷ་རོད་ཨཛྙཱ་པ་ཡ་ཏི༔ སརྦ་བིགྣན་ཀཱ་ཡ་ཝཱ་ཀ་ཙིཏྟ་བཛྲ་ཀཱི་ལི་ཀཱི་ལ་ཡ་ཧཱུྃ་ཕཊ་ཕཊ༔ ཕུར་པ་ལས་འཕྲོས་པའི་མེ་འོད་ཀྱིས་ས་གཞི་གང་བར་བསམ་མོ། །བསྲུང་འཁོར་ནི།
ཧཱུྃ༔ རྡོ་རྗེ་ས་གཞི་ར་བ་གུར༔ དྲྭ་བ་དྲྭ་ཕྱེད་མེ་རིའི་གུར༔ སྟེང་འོག་ཕྱོགས་མཚམས་ཁྲོ་བོ་བཅུ་ཡིས་གཏམས༔ བསྲུང་འཁོར་རྡོ་རྗེའི་བྲག་ལྟར་གཏམས༔ ཨོཾ་བཛྲ་ཀྲོ་དྷ་ཛྭ་ལ་རཾ་རཀྵ་རཀྵ་ཧཱུྃ༔ བཅུ་པ་
ནས་ས་སྦྱངས་པ་འདིར་བླངས་ཏེ། རང་ཉིད་ལྷའི་ཐུགས་ཀ་ནས༔ བྷྲུྃ་ལས་འོད་ཟེར་འཕྲོ་འདུ་ཡིས༔ བདེ་གཤེགས་རྣམས་ཀྱི་ཐུགས་བསྐུལ་ནས༔ ས་གཞི་བྱིན་གྱིས་བརླབས་པ་ཡིས༔ རིན་ཆེན་སྣ་ཚོགས་
ས་གཞིའི་དབུས༔ རིན་ཆེན་གཞལ་ཡས་ཆེན་པོར་གྱུར༔ ཅེས་སོ། །བརྒྱད་པ་ནི། དཀྱིལ་འཁོར་གྱི་ཤར་དུ་སྲོག་འདོན་འབུམ་ཕྲག ལྷོ་རུ་ཚྭ་ཚྭ་འབུམ་ཕྲག ནུབ་ཏུ་གསུང་རབ་འབུམ་ཕྲག བྱང་དུ་ཚོགས་
མཆོད་འབུམ་ཕྲག དབུས་སུ་བཤགས་པ་འབུམ་ཕྲག་རྣམས་བྱ་བར་གསུངས་པ་སྒྲུབ་ཆེན་དུས་ངེས་པར་གལ་ཆེ་ཞིང་། བསྙེན་སྒྲུབ་རྒྱུན་རིང་བྱེད་ཀྱང་བར་ཆད་ཞི་བའི་ཐབས་ཡིན་པས་གང་འགྲུབ་བྱ། དགུ་པ་

འདི་ཕྱི་ནང་གསང་བའི་མཚམས་གཅོད་ཀྱི་རིམ་པ་ཡིན་ཕྱིར་སྒྲུབ་ཆེན་དང་བསྙེན་སྒྲུབ་གང་ལ་ཡང་གཅེས་པས། གནས་ཁང་གི་ཕྱོགས་བཞིར་ཐོ་བཞི་བརྩིགས་ལ་སོ་སོའི་མདུན་དུ་གཏོར་མ་རེ་དང་མཆོད་པ་
བཤམས་ཏེ། རྃ་ཡྃ་ཁྃ་གིས་བསྲེག་གཏོར་བཀྲུས། ཨོཾ་ཨཱཿཧཱུྃ་ལན་གསུམ་གྱིས་བྱིན་གྱིས་བརླབ། ཤར་གྱི་ཐོ་བསངས་སྦྱངས་སྟོང་པའི་ངང་ལས་ཐོ་གཞལ་ཡས་ཁང་པར་གྱུར་པའི་ནང་དུ་རྒྱལ་པོ་ཡུལ་འཁོར་
སྲུང་དཀར་པོ་པི་ཝཾ་འཛིན་པ་གོ་ཆ་ཅན་དྲི་ཟའི་ཚོགས་ཀྱིས་བསྐོར་བ་ལ་རང་འདྲའི་ཡེ་ཤེས་པ་ས་མཱ་ཛ༔ ཛཿཧཱུྃ་བཾ་ཧོ༔ ཨོཾ་དྷྲི་ཊ་རཥྚ་ཡེ་ས་པཱ་རི་ཝཱ་ར་ཨི་དཾ་བྷ་ལིང་ཏ་ཁ་ཁ་ཁཱ་ཧི་ཁཱ་ཧི༔ ལན་བདུན་ནམ་གསུམ་
གྱིས་གཏོར་མ་འབུལ། མཚན་སྔགས་མཐར་ཨརྒྷཾ་སོགས་ཀྱིས་མཆོད། ཧཱུྃ༔ སྟོན་པའི་བཀའ་ཉན་འཇིག་རྟེན་འདུལ༔ ཐུགས་རྗེ་ཐབས་ཀྱིས་བགེགས་རིགས་འཇོམས༔ སྤྲུལ་སྐུ་རྒྱལ་ཆེན་སྡེ་བཞི་པོ༔
ཕྱི་མཚམས་བསྲུང་བའི་འཕྲིན་ལས་མཛོད༔ ཧཱུྃ༔ ཆོས་སྐྱོང་རྒྱལ་པོ་ཡུལ་འཁོར་སྲུང་༔ ཞི་བའི་ལས་མཛད་སྐུ་མདོག་དཀར༔ ངེས་དོན་རྟོགས་པའི་པི་ཝང་སྒྲོག༔ ཤར་ཕྱོགས་གདོན་རྣམས་བསྲུང་དུ་
གསོལ༔ ཤར་གྱི་ཕྱོགས་ནས་བར་གཅོད་བསྲུང་བ་དང་ནང་གི་དངོས་གྲུབ་ཕྱིར་མི་བཏང་བའི་ཕྲིན་ལས་མཛད་ཅིང་སྒྲུབ་པ་མ་ཐོན་གྱི་བར་དུ་བརྟན་པར་བཞུགས་སུ་གསོལ༔ ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ༔ ཞེས་

༄༅། །མེ་ཏོག་འཐོར། དེ་བཞིན་དུ་ལྷོའི། ཐོ་བསངས་སྦྱངས་སྟོང་པའི་ངང་ལས་ཐོ་གཞལ་ཡས་ཁང་པར་གྱུར་པའི་ནང་དུ་རྒྱལ་པོ་འཕགས་སྐྱེས་པོ་སེར་པོ་རལ་གྲི་འཛིན་པ་གོ་ཆ་ཅན་གཤིན་
རྗེའི་ཚོགས་ཀྱིས་བསྐོར་བ་ལ་རང་འདྲའི་ཡེ་ཤེས་པ་ས་མཱ་ཛ༔ ཛཿཧཱུྃ་བྃ་ཧོ༔ ཨོཾ་བཻ་རུ་དྷ་ཀ་ཡེ་ས་པཱ་རི་སོགས་ཀྱིས་གཏོར་མ་འབུལ་ཞིང་མཆོད་པའི་མཐར། ཆོས་སྐྱོང་རྒྱལ་པོ་འཕགས་སྐྱེས་པོ༔ རྒྱས་པའི་
ལས་མཛད་སྐུ་མདོག་སེར༔ མཐའ་གཉིས་གཅོད་པའི་རལ་གྲི་བསྣམས༔ ལྷོ་ཕྱོགས་གདོན་རྣམས་བསྲུང་དུ་གསོལ༔ ལྷོའི་ཕྱོགས་ནས་བར་གཅོད་སོགས་འཕྲིན་ལས་བཅོལ། ནུབ་ཀྱི་ཐོ་བསངས་སྦྱངས་
སྟོང་པའི་ངང་ལས་ཐོ་གཞལ་ཡས་ཁང་དུ་གྱུར་པའི་ནང་དུ་རྒྱལ་པོ་སྤྱན་མི་བཟང་དམར་པོ་སྦྲུལ་ཞགས་བསྣམས་པ་གོ་ཆ་ཅན་ཀླུའི་ཚོགས་ཀྱིས་བསྐོར་བ་ལ་རང་འདྲའི་ཡེ་ཤེས་པ་ས་མཱ་ཛཿ ཛཿཧཱུྃ་བཾ་ཧོ༔ ཨོཾ་བཻ་
རུ་བཀྵ་ཡེ་ས་པཱ་རི་པཱ་ར་སོགས་ཀྱིས་གཏོར་མ་འབུལ་ཞིང་མཆོད་པའི་མཐར། ཆོས་སྐྱོང་རྒྱལ་པོ་སྤྱན་མི་བཟང་༔ དབང་གི་ལས་མཛད་སྐུ་མདོག་དམར༔ འཁོར་བ་གནས་འདྲེན་ཞགས་པ་བསྣམས༔ ནུབ་
ཕྱོགས་གདོན་རྣམས་བསྲུང་དུ་གསོལ༔ ནུབ་ཀྱི་ཕྱོགས་ནས་སོགས་འཕྲིན་ལས་བཅོལ། བྱང་གི་ཐོ་བསངས་སྦྱངས་སྟོང་པའི་ངང་ལས། ཐོ་གཞལ་ཡས་ཁང་དུ་གྱུར་པའི་ནང་དུ་རྒྱལ་པོ་རྣམ་ཐོས་སྲས་ལྗང་ཁུ་

བེ་ཅོན་འཛིན་པ་གོ་ཆ་ཅན་གནོད་སྦྱིན་གྱི་ཚོགས་ཀྱིས་བསྐོར་བ་ལ་རང་འདྲའི་ཡེ་ཤེས་པ་ས་མཱ་ཛཿ ཛཿཧཱུྃ་བཾ་ཧོ༔ ཨོཾ་བཻ་ཤྲ་ཝ་ཎ་ཡེ་ས་པཱ་རི་ཝཱ་ར་སོགས་ཀྱིས་གཏོར་མ་ཕུལ་ཞིང་མཆོད་པའི་མཐར། ཆོས་སྐྱོང་
རྒྱལ་པོ་རྣམ་ཐོས་སྲས༔ བྱ་བ་མཐར་ཕྱིན་སྐུ་མདོག་ལྗང་༔ འཁོར་བ་འཇོམས་པའི་བེ་ཅོན་བསྣམས༔ བྱང་ཕྱོགས་གདོན་རྣམས་བསྲུང་དུ་གསོལ༔ བྱང་གི་ཕྱོགས་ནས་སོགས་འཕྲིན་ལས་བཅོལ། སྤྱིར།
རྒྱལ་པོ་ཆེན་པོ་སྡེ་བཞི་པོ༔ དོན་གྱི་སངས་རྒྱས་ཡིན་མོད་ཀྱང་༔ གསང་སྔགས་བསྟན་པ་བསྲུང་བའི་ཕྱིར༔ བར་གཅོད་འདུལ་བར་མཛད་དུ་གསོལ༔ ཞེས་ཕྲིན་ལས་བཅོལ་ལོ༔ དམ་སྲི་མནན་པ་ནི།
ཤོག་བུ་ལ་དམ་སྲི་མོ་བྱ་མཆུ་ཅན་ཡན་ལག་ལྕགས་སྒྲོག་གིས་བསྡམས་པའི་སྙིང་ཁར་ཏྲི་དང་ཛཿཁ་སྤྲོད་ཀྱི་མཐར་མགྲིན་པ་ནས་བརྩམས་ཏེ་མགོ་ཕྱིར་བསྟན་ཡིག་མཇུག་ནང་དུ་ཟད་པའི་རྩིས་ཀྱིས་ཡ་མ་དམ་སྲི་
གམ་པ་རི་མཱ་ར་ཡ་ཛ་ཛཿནན༔ ཏྲིའུ་ཏྲིའུ་ཡ་ན་མ་ཤོ་ཛ་ཁུག་ནན༔ ཞེས་པའི་མཇུག་ཏུ། དམ་སྲི་དང་ཉུལ་ལེ་འགུགས་པའི་སྤེལ་ཚིག་གཟུགས་ཀྱི་མཐར་ཡིག་མགོ་ནང་བསྟན་གྱི་དུས་དྲུག་དང་བཅུར་རྒྱུ་བའི་
ཉུལ་ལེ་དམ་སྲི་རྒྱལ་འགོང་འབྱུང་པོའི་ཚོགས་དང་བཅས་པའི་ལུས་ངག་ཡིད་གསུམ་མཐུ་སྟོབས་རྫུ་འཕྲུལ་ནུས་སྟོབས་ཐམས་ཅད་གནོན་ཅིང་། བསྐལ་པ་མ་སྟོངས་ཀྱི་བར་དུ་མ་ལྡང་ཞིག ཨོཾ་ལཾ་ཧཱུྃ་ལཾ་སྟཾ་བྷ་ཡ་

༄༅། །ལཾ་ནན། སོགས་བྲིས་པའི་མཐར་ཛ་ཁྲཾ་གྱིས་བསྐོར་བ་ཐེམས་པའི་ཕྱིར་དོང་གྲུ་གསུམ་བྲུས་པའི་ཁར་བཞག་སྟེ། གསེར་སྐྱེམས་སྔོན་དུ་འགྲོ་བས། ཨེ་རཾ་ཕཊ་རཾ་ཛྭ་ལ་རཾ་ཞེས་སོགས་
ཀྱི་གྲུབ་ཁུང་དང་། ཏྲི་ཛཿཞེས་དམ་སྲིའི་གཟུགས་བརྙན་བསྐྱེད་ཅིང་། ན་མོ་རྗེ་བཙུན་རྩ་བ་དང་བརྒྱུད་པར་བཅས་པའི་ཞེས་སོགས་བདེན་བརྗོད་མཐར། བདེན་པ་ཆེན་པོའི་མཐུ་དང་ནུས་པ་ལ་བརྟེན་ནས་སྒྲུབ་
པ་ལ་བར་དུ་གཅོད་པའི་དམ་སྲི་བྱ་མཆུ་མ་དང་དུས་དྲུག་དང་བཅུར་རྒྱུ་བའི་ཉུལ་ལེ་མ་རྒྱལ་འགོང་དམ་སྲི་འབྱུང་པོའི་ཚོགས་དང་བཅས་པའི་བླ་སྲོག་རྣམ་པར་ཤེས་པ་ཉི་ཟླའི་གོ་བར་སོགས་དཀྱུས་བཞིན་གྱི་
དགུག་གཞུག་ལན་གསུམ་དང་། འགུགས་འཆིང་སྡོམ་མྱོས་ཀྱི་སྔགས་བརྒྱ་ཡིད་ཆེས་པར་མང་དུ་བཟླས་ལ། དྲག་སྔགས་སོ་ལྔ་པའི་ཕུར་བསྐོར་བྱ། ལྕགས་ཟངས་རྡོ་ཕྱེ་དང་སྦྱར་བའི་ཡུངས་ཐུན། གུ་གུལ་
གྱི་དུད་པ། ཕུར་པ་རལ་གྲི་སོགས་གསར་ལ་ཚིག་དང་བསྟུན་ནས་ལིང་གར་བརྡེག་ཅིང་། ཧཱུྃ༔ དམ་སྲི་བྱ་བའི་ལས་ངན་འདི༔ རྡོ་རྗེ་སློབ་དཔོན་སྐུ་ལ་བསྡོས༔ རྡོ་རྗེ་མཆེད་ལ་བར་ཆད་བྱས༔ རྣལ་འབྱོར་
བདག་ལ་གནོད་བྱེད་ཅིང་༔ རྒྱལ་ཁམས་ཡོངས་ལ་གནོད་པ་བྱས༔ སྦྱོར་སྒྲོལ་མང་པོའི་སྒོ་ཡང་བཀག༔ བཀའ་ལས་འདའ་བྱེད་དམ་སྲི་རྣམས༔ ནམ་ཡང་བཏང་བར་མ་གསུངས་པས༔ རྡོ་རྗེ་ཁྲོ་བོའི་

ཕུར་པས་བཏབ༔ ལྕགས་ཕྱེ་ཟངས་ཕྱེ་རྡོ་ཕྱེ་རྣམས༔ གུ་གུལ་སྦྱར་བའི་དུད་པས་བདུག༔ ཐུན་གྱིས་བྲབ་ཅིང་མཚོན་